钦定古今图书集成/明伦汇编/闺媛典/第033卷 > 朱汉云妻顾氏
## 钦定古今图书集成/明伦汇编/闺媛典/第033卷 > 朱汉云妻顾氏

按《扬州府志》：“顾氏，如皋人，朱汉云妻。幼明敏，善事父
母。及归汉云，事舅姑如父母，乡人多称之。年二十八，
汉云没，事舅姑愈谨。舅姑以顾无出，且家贫不给，与
其父议，欲夺其志，曰：‘汝夫负汝矣。今听妇自处。妇曰：
‘归去如舅姑何，愿终身以代子养。素衣不饰，早夜纺
绩，易薪米以供朝夕。洪武十年，有司上其事，诏旌焉’’。”